Държавен вестник, бр. 99, 2016 г., стр. 63

БРОЙ  99	
Д Ъ Р Ж А В Е Н  В Е С Т Н И К 	
СТР.  63  
(8) След приключване на процедурата за об-
ществено обсъждане на закрито заседание КЕВР 
приема решение за утвърждаване на разходната 
компонента на цената на природния газ за ба-
лансиране. Решението се приема не по-късно от 
14 дни преди началото на всяка газова година.
Чл. 25. (1) Балансьорът публикува решението 
по чл. 24, ал. 7 в средства за масова информация 
и на интернет страницата си не по-късно от 10 
дни преди началото на газовата година. 
(2) Балансьорът ежедневно обявява на ин-
тернет страницата си цена на природния газ за 
балансиране, изчислена по реда на настоящата 
методика.
(3) Балансьорът поддържа на интернет стра-
ницата си актуална информация за елементите 
на дневните такси за дисбаланс, включително за 
размера на толеранса и малката корекция.
Чл. 26. (1) При осъществяване на правомо-
щията си КЕВР извършва текущо наблюдение и 
контрол върху дейността на балансьора по при-
лагане на настоящата методика и в съответствие 
с приложимото законодателство.
(2) По своя инициатива КЕВР може да извърши 
проверка по прилагане на тази методика по реда 
на действащото законодателство. 
(3) Балансьорът е длъжен да изпълни дадени-
те с решение на КЕВР задължителни указания 
в определения срок. Срокът трябва да е доста-
тъчен, за да позволи на балансьора да извърши 
необходимите действия.
Чл. 27. Методиката може да бъде изменена 
по инициатива на КЕВР или по предложение на 
балансьора. 
ДОПЪЛНИТЕЛНА РАЗПОРЕДБА
§ 1. По смисъла на тази методика:
1. „Балансова сметка“ е сметка за всеки отделен 
ползвател на газопреносната мрежа, в която се 
натрупват произведенията от ежедневните количе-
ства на дисбаланс (положителен или отрицателен), 
подлежащи на финансово изчистване към края 
на газовия ден, и валидната за съответния газов 
ден цена за природния газ за балансиране (във 
и извън определения толеранс).
2. „Балансово портфолио“ е съвкупността от 
входящите и изходящите количества природен 
газ на ползвател на мрежата.
3. „Количество дисбаланс“ е разликата между 
дневните разпределени количества, преминали 
през входни точки на преносната мрежа в балан-
совото портфолио на ползвател, и дневно разпре-
делените му количествата на изходните точки на 
мрежата. Дисбалансът може да има положителен 
или отрицателен знак. Количествата на дневния 
дисбаланс се изразяват в MWh.
4. „Малка корекция“ е поправка в цената на 
природния газ за балансиране, изразена в проценти 
от нея, прилагана с положителен или отрицате-
лен знак в зависимост от знака на дисбаланса с 
цел определяне на дневните такси за дисбаланс.
5. „Сметка за неутралност“ при балансиране 
e финансова сметка, водена от балансьора с 
цел постигане на неутралност по отношение на 
приходите и разходите за дейността балансиране.
6. „Такса за дисбаланс“ е парична сума, из-
числявана на дневна база, която ползвателят на 
мрежата плаща или получава в зависимост от 
размера на своя дневен дисбаланс. 
7. „Толеранс“ е максималният допустим диапа-
зон на дисбаланс, в рамките на който се прилага 
специален режим на определяне на таксата за 
дисбаланс.
8. „Ценови период“ е период от една година, 
през който разходната компонента на цената на 
природния газ за балансиране остава непроменена.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Балансьорът подава в КЕВР заявление за 
утвърждаване на разходната компонента на це-
ната на природния газ за балансиране за първия 
ценови период не по-късно от 1 месец от влизане 
в сила на тази методика.
§ 3. Прилагането на цените, определени по 
тази методика, започва не по-рано от 1.01.2017 г. 
§ 4. Тази методика е приета от КЕВР с реше-
ние по протокол № 227 от 30.11.2016 г., т. 1, на 
основание чл. 11, ал. 3 от Правилата за търговия с 
природен газ и член 20, параграф 1 на Регламент 
(ЕС) № 312/2014 на Комисията от 26.03.2014 г. за 
установяване на Мрежов кодекс за балансиране 
на газопреносните мрежи.
§ 5. Тази методика влиза в сила от деня на 
постановяване на решението на КЕВР за нейното 
приемане.
Председател: 
Ив. Иванов
9934
МИНИСТЕРСТВО  
НА ЗЕМЕДЕЛИЕТО И ХРАНИТЕ
ЗАПОВЕД № РД-09-801 
от 21 октомври 2016 г.
На основание чл. 22, ал. 2 и 5 от Закона за 
прилагане на Oбщата организация на пазарите 
на земеделски продукти на Европейския съюз, 
докладна записка № 93-10088/21.10.2016 г. от Цве-
тан Димитров – заместник-министър на земеде-
лието и храните и председател на Постоянната 
междуведомствена консултативна комисия по 
географските означения и храни с традиционно 
специфичен характер, във връзка с постъпило ис-
кане в Министерството на земеделието и храните 
с рег. индекс № 70-4990/10.10.2016 г. нареждам:
I. Прекратявам разрешението на „Кю Черти-
фикациони“ – ООД, Италия, Вила Париджини, 
местност Башано, 53035 Монтериджони (Сиена), 
с офис в Република България – Пловдив, ул. 
Леонардо да Винчи 42а, да упражнява дейност 
като контролиращо лице за осъществяване на 
контрол за съответствие със спецификацията на 
храна с традиционно специфичен характер „Роле 
Трапезица“ по смисъла на чл. 37 от Регламент 
(ЕС) № 1151/2012 на Европейския парламент и 
на Съвета от 21 ноември 2012 г. относно схемите 
за качество на селскостопанските продукти и 
храни (обн., ОВ, серия L, бр. 343 от 14.12.2012 г.) 
считано от 10 ноември 2016 г.
II. Отменям Заповед № РД-09-1009 от 
11.07.2012 г. на министъра на земеделието и 
храните (ДВ, бр. 62 от 2012 г.).